थांनाय शनिबारखालि कक्राझार जिल्लानि अभायापुथि बान्दरपारा गामियाव सोमोनांथावयै नखर सेनिनो बिब’ बिनानाव सोमोन्दोनि बिबिसन राभानि फिसाजो रबिथा राभा (14) आरो सपन राभानि फिसाजो समायना राभा (16) खौ हाजो साखाथिनि फांसे थाइजौ बिफांनि दालायनिफ्राय दौलें लागायनाय हालोदनिफ्राय बोखांनो मोन्नाय जाथाया गासै खौरां बिजोंआव गोसारनायनि उनाव आसामनि गिबि मन्थ्रि डः हिमन्त बिश्व सर्माआ दिनै अभायापुथि गामियाव फैना सुलाद लाफैदों आरो जाथायनि सायाव गुवारै संदान्नांगौ होन्ना पुलिस बिफानखौ बिथोन होदों।